Перад пачаткам мерапрыемства ў фае РДК была разгорнута выстаўка – дэгустацыя кулінарных вырабаў канкурсантак. Гледачы мелі магчымасць паспрабаваць выпечку, але нават не здагадваліся, хто яе прыгатаваў. Чые ж прысмакі найбольш спадабаліся, трэба было прагаласаваць спецыяльным жэтонам. Забягаючы наперад, скажу, што найбольш галасоў было аддадзена за саладосці Таццяны Шапялюк.